Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom
i fra Tomislav Ćurić knjižničar
Zadar, 7. ožujka 2010.

10(21)2010.

Evanđelje (Lk 13,1-9)
Čitanje svetog Evanđelja po Luki
U taj čas dođoše neki te javiše Isusu što se dogodilo s Galilejcima kojih je krv Pilat pomiješao s krvlju njihovih žrtava. Isus im odgovori: »Mislite li da ti Galilejci, jer tako postradaše, bijahu grešniji od drugih Galilejaca? Nipošto, kažem vam, nego ako se ne obratite, svi ćete slično propasti! Ili onih osamnaest na koje se srušila kula u Siloamu i ubila ih, zar mislite da su oni bili veći dužnici od svih Jeruzalemaca? Nipošto, kažem vam, nego ako se ne obratite, svi ćete tako propasti.« Nato im pripovjedi ovu prispodobu: »Imao netko smokvu zasađenu u svom vinogradu. Dođe tražeć ploda na njoj i ne nađe pa reče vinogradaru: 'Evo, već tri godine dolazim i tražim ploda na ovoj smokvi i ne nalazim. Posijeci je. Zašto da iscrpljuje zemlju?' A on mu odgovori: 'Gospodaru, ostavi je još ove godine dok je ne okopam i ne pognojim. Možda će ubuduće ipak uroditi. Ako li ne, posjeći ćeš je.'«

Evanđelje (Lk 13, 1-9)
Tekst je dio opomena koje je Isus rekao narodu. Radi se o trima različitim komadima koje je evanđelist spojio u jednu cjelinu. R 1-3 govori o krvoproliću kojega je učinio rimski upravitelj nad židovskim hodočasnicima u jeruzalemskom hramu za vrijeme žrtvovanja. Prema nekakvom židovskom poimanju da je, tko pretrpi nasilnu smrt, teško sagriješio. Isus odbacuje takvu teoriju. Naglašava da ti ljudi nisu ništa više sagriješili od drugih. I na mjestu između govora o krivnji i kazni Isus umeće opomenu o obraćenju. I zato opomena da se svi moraju obratiti. A to opet traži pogled u vlastite zle čine i čini nas spremnima da se, po novom slušanju Evanđelja, pomirimo s Bogom.
IM.

STRPLJENJE I OBRAĆENJE
Gospodine, ostavi smokvu još ovu godinu dok je ne okopam i pognojim. Možda će ubuduće roditi...(13,8-9).
Često sami konstatiramo da nam život nije baš plodan dobrim djelima. To još bolje vidimo kod drugih. Kako se u takvom stanju ponašati - poučava nas Isus. Isto tako se vrlo često pitamo zašto nas, ili bližnje naše, snalazi neko zlo. Najjednostavnije je reći da je to posljedica nekih naših zlih postupaka. Ipak, s tim se odgovorom Isus ne slaže.
To je misterij koji ne možemo shvatiti. Najočitiji je Isusov poziv svim ljudima: obratite se! Iz ovoga poziva ne treba izvući zaključak da se trebaju obratiti samo oni koji ne vjeruju. Radi se o pozivu da se svi mi obratimo, da počnemo živjeti prema svojem uvjerenju i vjerovanju. Svi se kršćani trebaju obratiti, počevši od ‘vrha’ do ‘dna’. Za Bibliju nevjernik nije onaj koji ne vjeruje u Boga, nego onaj koji ne živi prema Božjim zapovijedima. Stoga se ovaj poziv odnosi na sve ljude i sva vremena.
Svi se trebamo obraćati i postajati plemenitiji. Obraćenje je proces. Rijetki su koji odjednom budu preobraženi. Redovno se to događa u vremenu i stoga treba upornosti i strpljenja. To znači također da se ni u kojem slučaju ne treba prepustiti i dignuti ruke od sebe i svojeg nastojanja da se bude plemenitiji i bolji. Svi ljudi su pozvani na ljubav i plemenitost. Svake godine provodimo korizmu kao intenzivnije vrijeme na svojem sređivanju i poboljšanju.
Koliko smo strpljivi na svojem poslu? Koliko radimo savjesno svoja zaduženja? Izgleda da se naučimo raditi samo pod zakonom moranja, a dok je nešto ostavljeno našoj slobodi tada se pokazujemo besplodni. To i takvo stanje pokazuje čovjeka na razini djeteta i čovjeka bez uvjerenja. Što smo, najbolje pokazujemo na poslovima slobode, što smo slobodni učiniti i ne učiniti. Tu se pokazujemo što smo u svojoj dubini. Sad kad smo ušli u novi milenij pitamo se koliki su plodovi kršćanstva na uzdizanju dobrote i plemenitosti? Odgovorni smo za sadašnje i buduće vrijeme. Ako dajemo loše primjere pokazujemo mogućnosti i drugima da tako rade.
Najopasnije je kad se čovjek nauči živjeti na “bespolodni” život, pa tako prolaze dani i godine bez životnog roda. Bez dobrih djela. Tada se gubi i nastojanje da se poboljša, da se mijenja. Zato je u kršćanstvo trajni poziv na obraćenje, na prihvaćanje mijenjanja. Kršćanstvo uvijek polaže nadu u čovjeka, prema svojem učitelju.
To je također razlog zašto se nikoga ne može otpisati niti odbaciti. “Još jednom okopajte smokvu...” Život ispunjen dobrim djelima je nešto što mu daje puninu i smišljenost. Za dobra djela, plodove, čovjek se nikada ne kaje. Ono što je u našem životu najosmišljenije i najsigurnije jesu dobra djela: nahraniti gladna, napojiti žedna, pomoći bolesnome, utješiti žalosnoga... Mi smo na životnom putu na kojemu susrećemo svoje slavne dane, svoja čudesa, ali isto tako i svoja zakazanja, svoje kušnje, svoj križ, i na koncu koji budu išli putom ljubavi, svoje uskrsnuće.
Gospodin svake godine, a moglo bi se reći, svaki čas bdije nad nama i polaže svoje nade u nas. On očekuje plodove ljubavi od nas. Mi trebamo uočiti razloge svoje neplodnosti, razloge zašto nam prolaze godine, a mi ne da nismo bolji nego se zna dogoditi da smo još zločestiji. To nas treba zabrinuti.
Obratimo se i povjerujmo Evanđelju: ljubav je naše spasenje. Ipak, ne smijemo odgađati svoje obraćenje. Sve ima svoje vrijeme. Nemojmo dopustiti da nam iscuri vrijeme i da ne propadnemo ispod mogućnosti povratka.
Marijan Jurčević, OP

Bl. JAKOV ZADRANIN
HODOČAŠĆE U BOTETTO
24. IV. – 29. IV. 2010.
Organizator: Provincijalat provincije sv. Jeronima – Zadar
Kontakt: Fra Drago Ljevar, Trg sv. Frane 1 Zadar,
tel. 250-468, Mob. 098 337-001
Molimo pročitati: Obavijest
Molimo donijeti: Ime, Prezime, Adresa,
Telefon, broj putovnice
25. 4. nedjelja Polazak
Zadar oko 16 sati
Brod Split-Ankona u 21 sat (Ukrcaj u 19 sati)
26. 4. ponedjeljak Dolazak u Ankonu oko 7 sati.
Put U Bitetto oko 14 sati. Smještaj po obiteljima.
Večera u 20 sati
27. 4. utorak Svetkovina
Procesija, Misa
Objed i večera u Bitettu
28. 4. srijeda Posjet San Michele i P.Pijo
Objed i večera na putu
Brod Ankona-Split 21 sat
29. 4. četvrtak Dolazak u Split oko 7
Dolazak u Zadar oko 12 sati
Dodatne upute:
Prenoćište: dvije noći po obiteljima.
Roko prijave je 30.3. 2010.
Cijena puta je 1200 Kuna. Odmah kod prijave je potrebno uplatiti 1000 kuna.
Ostali 200 kuna neposredno prije puta.
Prvi i zadnji dan (nedjelja i četvrtak) sami se pobrinuti za hranu i piće.

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi: III. Korizmena nedj. (Bezimena), Perpetua, Felicita
- PUT KRIŽA u Korizmi petkom i nedjeljom u 18,30 sati
Ponedjeljak: Ivan od Boga
- Kateheze za odrasle ponedjeljkom.
Susret započinje u 19,45 sati.
Utorak Franciska Rimska, Franka - utorkom pobožnost sv. Anti
- Kateheza za mlade utorkom.
Susret započinje u 20 sati.
Srijeda Emil, Makarije
Četvrtak Konstantin, Tvrtko
Petak Justina, Nikodem – KRIŽNI PUT (u 18,30 sati)
Subota Rozalija, Sabina
Nedjelja IV. Korizmena nedj. (Sredoposna), Matilda, Inocent
- PUT KRIŽA u Korizmi petkom i nedjeljom u 18,30 sati
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u korizmi Križni put
Krunicu molimo svaki dan u 18,30 sati.

Tjedan solidarnosti i zajedništva s Crkvom i ljudima u Bosni i Hercegovini (1. - 7. ožujka 2010.) U akciju se građani mogu uključiti:
pozivima na donacijski telefon 060 9010 (cijena poziva 6,15 kn)
uplatama na ž.r. kod PBZ 2340009 -1100080340, poziv na br. 101
novčane priloge moguće je predati i u svim župama diljem Hrvatske na treću korizmenu nedjelju, 7. ožujka. online donacijama

ZADARSKA NADBISKUPIJA I SVEUČILIŠTE U ZADRU
Organiziraju TRIBINU: Dr. DAVOR PAVUNA, Profesor u Lausanni, Švicarska
„BOLJA CIVILIZACIJA U TREĆEM MILENIJU“
ponedjeljak, 8. ožujka 2010. u 19 sati. Svečana dvorana Sveučilišta u Zadru

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica naše župe sv. Nikole Tavelića u Rijeci)